Constant Drachenfels

Constant Drachenfels (ukendt – 256 5E), også kendt som Maleficus Maximus, var en ubegribelig gammel og umådelig magtfuld dæmonolog, nekromantiker og vampyr af fjerde (oprindeligt femte) generation. Hans ophav menes at være Moloch, hvis blod, sjæl og kraft han senere fortærede. Drachenfels har i århundreder været en myte, man kun turde hviske om i den Gamle Verdens mørkeste og mest esoteriske cirkler berygtet og frygtet for sine næsten uanede magiske kræfter, insidiøse indflydelse, surrealistiske magt over dødelige sjæle, ubegribelige motiver og legendariske forheksede, mareridtsagtige fæstning Schloss Drachenfels i de Grå Bjerge. Drachenfels er enkelte gange tilsyneladende blevet besejret for blot at rejse sig fra sin slumrende dvale på ny. I 229 5E blev han besejret i sit eget hjem af en sammensværgelse anført af Heinrich von Königswald og Geneviève Dieudonné, der både under og efter akten led grusomme og skrækkelige fysiske og psykiske pinsler. I 256 5E vendte han tilbage under premieren på Detlef Siercks stykke om netop ham, men måtte se sig besejret og sine rænkespil spoleret.
Category:Dæmonologi
Category:Nekromantik
Category:Noddisme
Category:Vampyrer
Category:Drachenfels
Category:Sierck
Category:Trolddom
Category:Magi
Category:Geneviève Dieudonné
Category:Skuespilhuset til Vagr Breughels Minde
Category:Udød
Category:Vampyrer af fjerde generation
Category:Vampyrer af femte generation
Category:Societas Incruentum
Category:Nosferatu
Category:Første konsistorium
Category:Det Usynlige Symposium